اخيرا وصلت اخر صفحه
معاكم من البدايه وقلت قبل ابدأ بنفسي لازم اقرأ الردود لين اصل الي اخر رد
ولي كم وقفه وتحملوني لاني اتكلم من واقع تجربتي
تعبت زيكم عجزت اوفر مبلغ استفيد منه كل مااجمع يطير نهاية السنه بسفر او اجار او استقدام شغاله وهكذا
صرت اجمع جزء بسيط الي يعطيني زوجي لاني مو موظفه
بس مشكلتي ارحم زوجي من اشوف المصاريف تزيد اعطيه من مصروفي
وهو مبذررررر يدخل السوبر ماركت يطلع باشياء مالها داعي واذا هاوشت قال منيب حارم نفسي شي
السنوات الي فاتت كنت مريضه وراحت فلوسي علاج
ولم انتبه لشي اهم من جمعي ومن توفيري ومن علاجي
فوالله انه كنت اخذ مصروف كثير ويطير وهااللحين الي يعطيني راضيه لاني اعتمدت على دعائي واتكالي على ربي
واكرر دعاء السلف الصالح كل ليله بركعتين ياليت كل واحده تكتبه فوالله
يااخواتي تجيني ايام انزنق واستمر بالدعاء وسبحان رحمتك يارب ياالقى بدرجي ميتين يا اخذ من حصالة بنتي المهم تنفرج
الدعاء:
ياواسع ياعليم ياذا الفضل العظيم ان تمسسني بضر فلا كاشف له الا انت وان تردني بخير فلا راد لفضلك تصيب به من تشاء من عبادك وانت الغفور الرحيم
وكثرة الاستغفـــــــــــــــــــــــــــــــــــــار
ولاتنسوني من دعائكم بالشفاء لاني بحاجة دعائكم
اما عاد مشكلتي كيف اقنع زوجي يعطيني الراتب اتصرف فيه كم مره اطلبه يرفض يقول انسي اعطيك رغم انه عارف منيب اروح السوق الا للضرورة بحكم تعبي
ودي والله على الاقل نشتري ارض
أتنظركم جعلنا الله واياكم ممن يحظا بخيري الدنيا والاخرة
الله يرفع عنك وعني ويشافينا ولا يضيع علينا أجر
المرض يهد النفسية قبل مايهد الجسم وكلامي من تجربة مو من فراغ
الدعاء مطلوب وأساسي في حياتنا
لكن لابد من الأخذ بالأسباب ونسعى لأهدافنا في حياتنا مع التوكل على ربنا
لاتيأسي وحاولي مرة وإثنين و100
أنا جلست أقنع في زوجي عمر بضرورة البيت الملك والإدخار والتوفير
وهو يسمع من هنا ويطلع من هنا
وغير بعض الأهلية إلي لافين حوله ويستنزفوه ماديا أول بأول
وسبحان الله يسمع لهم ومايسمع لي
بالدعاء مع الأخذ بالأسباب تغير كثير
عارفة متى بدأ يتغير بعد مرور 16سنة زواج
وفي شهر واحد الجاي راح نكمل 20سنة زواج
ومع ذلك متفائلة كثير ومايأست
وعندي أمل بالله إنه ييسر لنا أمرنا ونتملك بيت العمر
فخليك معانا وراح تسفيدي بإذن الله...